കേറ്റ് കാംബെൽ ഹർഡ്-മീഡ്

**കേറ്റ് കാംപ്ബെൽ ഹർഡ്-മീഡ്** (ഏപ്രിൽ 6, 1867 - ജനുവരി 1, 1941) വൈദ്യശാസ്ത്രത്തിൽ സ്ത്രീകളുടെ പങ്ക് പ്രോത്സാഹിപ്പിക്കുകയും അതിന് വഴിയൊരുക്കുകയും ചെയ്ത ഫെമിനിസ്റ്റും പ്രസവചികിത്സകനുമായിരുന്നു . 1938-ൽ *എ ഹിസ്റ്ററി ഓഫ് വിമൻ ഇൻ മെഡിസിൻ: ഫ്രം ദി ഏർലിയസ്റ്റ് ഓഫ് ടൈംസ് ടു ദി ബിഗ്നിങ്ങ് ഓഫ് നെയന്റീൻത് സെഞ്ച്വറി* എന്ന ഗ്രന്ഥം അവർ എഴുതി. കാനഡയിലെ ക്യൂബെക്കിലെ ഡാൻവില്ലിൽ ജനിച്ച അവർ അമേരിക്കൻ ഐക്യനാടുകളിലെ കണക്റ്റിക്കട്ടിലെ ഹദ്ദാമിൽവച്ചാണ് അന്തരിച്ചത്.

## ജീവിതം
പ്രാക്ടീസ് ചെയ്യുന്ന ഫിസിഷ്യനായിരുന്ന എഡ്വേർഡ് പെയ്‌സൺ ഹർഡ്, സാറ എലിസബത്ത് (കാംബെൽ) ഹർഡ് ദമ്പതികളുടെ മൂന്ന് മക്കളിൽ മൂത്തവൾ ആയിരുന്നു ഹർഡ്-മീഡ്. 1870-ൽ, കുടുംബം മസാച്യുസെറ്റ്‌സിലെ ന്യൂബറിപോർട്ടിലേക്ക് താമസം മാറ്റി. അവിടെ അവർ ഒരു പൊതുവിദ്യാലയങ്ങളിൽ ചേർന്നു. ഡോക്ടറെന്ന നിലയിൽ തന്റെ പിതാവിന്റെ കരിയറിനോടുള്ള ബഹുമാനം കണക്കിലെടുത്ത് അവൾ വൈദ്യശാസ്ത്രം പഠിക്കാൻ തീരുമാനിച്ചു.  അവൾ 1885-ൽ പെൻസിൽവാനിയയിലെ ഫിലാഡൽഫിയ നഗരത്തിലെ വുമൺസ് മെഡിക്കൽ കോളേജിൽ വിദ്യാർത്ഥിനിയായി. അവിടെ 1888-ൽ എം.ഡി.യായി ബിരുദം കരസ്ഥമാക്കി. ബോസ്റ്റണിലെ ന്യൂ ഇംഗ്ലണ്ട് ഹോസ്പിറ്റൽ ഫോർ വിമൻ ആൻഡ് ചിൽഡ്രനിൽ ഇന്റേൺ ആയി ചേർന്നു. അവിടെ ഡോ. മേരി സക്രെസെവ്സ്കയോടൊപ്പം പഠിച്ചു. അവൾ പാരീസ്, സ്റ്റോക്ക്ഹോം, ലണ്ടൻ എന്നിവിടങ്ങളിൽ പോസ്റ്റ്-ഡോക്ടറൽ പഠനം നടത്തിയിരുന്നു. 

1890-ൽ അമേരിക്കൻ ഐക്യനാടുകളിൽ തിരിച്ചെത്തിയ അവർ ബാൾട്ടിമോറിലെ പെൺകുട്ടികൾക്കായുള്ള ബ്രൈൻ മാവർ സ്കൂളിന്റെ മെഡിക്കൽ ഡയറക്ടറായി. അവിടെ ശാരീരിക വിദ്യാഭ്യാസവും ആനുകാലിക മെഡിക്കൽ പരിശോധനകളും ഉൾപ്പെടുന്ന സ്കൂളിന്റെ നൂതനമായ പ്രതിരോധ ആരോഗ്യ പരിപാടി സ്ഥാപിച്ചു.  ഡോ. ആലീസ് ഹാളുമായി ചേർന്ന്, ജോലി ചെയ്യുന്ന സ്ത്രീകൾക്കും പെൺകുട്ടികൾക്കും വേണ്ടിയുള്ള ഈവനിംഗ് ഡിസ്പെൻസറി സ്ഥാപിച്ചു. അന്നത്തെ പുതിയ മാതൃ ശുചിത്വത്തിന്റെയും ശിശുക്ഷേമ മാതൃകകളുടെയും ഒരു ശക്തയായ വക്താവായിരുന്നു അവർ. 

1893-ൽ, വെസ്ലിയൻ സർവ്വകലാശാലയിലെ ആദ്യകാല ഇംഗ്ലീഷ് പ്രൊഫസറായിരുന്ന വില്യം എഡ്വേർഡ് മീഡ്, പിഎച്ച്.ഡി.യെ ഹർഡ് വിവാഹം കഴിച്ചു. അവർ അദ്ദേഹത്തിന്റെ സർവ്വകലാശാലയോട് ചേർന്ന് കണക്റ്റിക്കട്ടിലെ മിഡിൽടൗണിലേക്ക് താമസം മാറി.  

1907 മുതൽ 1925  ൽ വിരമിക്കുന്നതുവരെ കണക്റ്റിക്കട്ടിലെ മിഡിൽസെക്സ് കൗണ്ടി ഹോസ്പിറ്റലിലെ സ്ഥാപകരിൽ ഒരാളും കൺസൾട്ടിംഗ് ഗൈനക്കോളജിസ്റ്റുമായിരുന്നു ഹർഡ്-മീഡ്.

മിഡിൽടൗൺ ഡിസ്ട്രിക്റ്റ് നഴ്‌സസ് അസോസിയേഷൻ (1900) സംഘടിപ്പിക്കാനും അവർ സഹായിച്ചു. സ്റ്റേറ്റ് മെഡിക്കൽ സൊസൈറ്റി ഓഫ് കണക്റ്റിക്കട്ടിന്റെ വൈസ് പ്രസിഡന്റ് (1913-1914), അമേരിക്കൻ മെഡിക്കൽ വിമൻസ് അസോസിയേഷൻ പ്രസിഡന്റ്, മെഡിക്കൽ വിമൻസ് ഇന്റർനാഷണൽ അസോസിയേഷന്റെ (1919) ഓർഗനൈസർ ആയും അവർ പ്രവർത്തിച്ചു.

1890-ൽ ജോൺസ് ഹോപ്കിൻസ് ഹിസ്റ്റോറിക്കൽ ക്ലബ്ബിന്റെ ഒരു മീറ്റിംഗിൽ അവർ വനിതാ ഫിസിഷ്യൻമാരുടെ ചരിത്രത്തിൽ താൽപ്പര്യം പ്രകടിപ്പിച്ചു. അവർ വിപുലമായ ഗവേഷണം നടത്തി, *മെഡിക്കൽ വിമൻ ഓഫ് അമേരിക്ക* (1933) പ്രസിദ്ധീകരിച്ചു. കൂടാതെ 1938-ൽ വൈദ്യശാസ്ത്രത്തിലെ സ്ത്രീകളുടെ പങ്കിനെക്കുറിച്ചുള്ള ആദ്യത്തെ സമഗ്രമായ ചരിത്രവും, *എ ഹിസ്റ്ററി ഓഫ് വിമൻ ഇൻ മെഡിസിൻ: ഫ്രം ദി ഏർലിയസ്റ്റ് ഓഫ് ടൈംസ് ടു ദി ബിഗിനിംഗ് ഓഫ് ദി നൈറ്റ്‌റ്റീന്ത് സെഞ്ച്വറി* പ്രസിദ്ധീകരിച്ചു. 

ചില ചരിത്രകാരന്മാർ വാദിക്കാൻ ശ്രമിച്ച മധ്യകാലഘട്ടത്തിലെ സിസിലിയൻ വനിതാ ഭിഷഗ്വരിയായ ട്രോതുല മ ഒരു യഥാർത്ഥ വ്യക്തിയല്ല, മറിച്ച് ഒരു കൃതികളുടെ ശേഖരത്തിന്റെ പേരായിരുന്നു.  ഹർഡ്-മീഡ്,  മദർ അല്ലെങ്കിൽ മിസ്സിസ് ഹട്ടൺ, വില്യം വിതറിംഗ് എന്നിവരുടെ മിത്ത് സൃഷ്ടിക്കുന്നതിനും ഉത്തരവാദിയാണ്. അവരുടെ പുസ്‌തകത്തിലെ ഇതിനെക്കുറിച്ചുള്ള ഭാഗം പരാമർശിക്കപ്പെടാത്തതും നന്നായി പരിശോധിക്കാതെ 1928-ലെ പാർക്ക് ഡേവിസ് പരസ്യ ബ്ലർബിൽ നിന്ന് എടുത്തതാണെന്നും തോന്നുന്നു. ആ പരസ്യ ബ്ലർബിൽ പറഞ്ഞ ചരിത്രം തെറ്റായിരുന്നു. അത്തരത്തിലുള്ള ഒരു വ്യക്തി ഇതുവരെ ഉണ്ടായിരുന്നില്ല. പലരും ഹർഡ്-മീഡ്സ് പുസ്തകത്തിൽ നിന്ന് വിശദാംശങ്ങൾ എടുത്ത് സ്വന്തം നിർമ്മാണത്തിന്റെ വിശദാംശങ്ങൾ കൊണ്ട് മോടിപിടിപ്പിച്ചിരിക്കുന്നു. മിസിസ് ഹട്ടൺ എന്ന അവളുടെ സൃഷ്ടിയെ ജെ. വർത്ത്-എസ്റ്റസ്, ഡെന്നിസ് ക്രിക്ലർ എന്നിവരും മറ്റുള്ളവരും ഉന്നയിക്കുകയും ചോദ്യം ചെയ്യുകയും ചെയ്തു.  

ഹർഡ്-മീഡ് 73-ആം വയസ്സിൽ തന്റെ വീടിനടുത്തുള്ള കാട്ടുതീയിൽ മരിച്ചു, തന്റെ കെയർടേക്കറെ സഹായിക്കാൻ ശ്രമിക്കുന്നതിനിടെ അവർ തീയിൽ പെട്ട് മരിച്ചു. 

## റഫറൻസുകൾ

## കൂടുതൽ വായനയ്ക്ക്

* 

## ബാഹ്യ ലിങ്കുകൾ
 

* പേപ്പറുകൾ, 1939. ഷ്ലെസിംഗർ ലൈബ്രറി, റാഡ്ക്ലിഫ് ഇൻസ്റ്റിറ്റ്യൂട്ട്, ഹാർവാർഡ് യൂണിവേഴ്സിറ്റി.
വർഗ്ഗം:കനേഡിയൻ ഫെമിനിസ്റ്റുകൾ
വർഗ്ഗം:അമേരിക്കൻ ഫെമിനിസ്റ്റുകൾ
വർഗ്ഗം:1941-ൽ മരിച്ചവർ
വർഗ്ഗം:1867-ൽ ജനിച്ചവർ